Publication: Magyar Közlöny
Issue: MK-2003-54 (Year: 2003, Number: 54)
Era: 1990-2004
Section: közkegyelem — az 1990. évi XXXIX. törvény — érintette,
Paragraph Index: 726

19. § (2) bekezdés: Ha a köztársasági elnök a szabadságvesztés végrehajtását kegyelembõl próbaidõre felfüggeszti, a próbaidõ, illetve a mentesítés hatályának beálltához — a törvény szerint — szükséges idõtartam a kegyelmi elhatározás keltének napján kezdõdik. A Btk. 106. §-ában és a Btké. 19. §-ában foglaltaknak a tartalmi egybevetésébõl kitûnik, hogy e szabályok kizárólag az egyéni kegyelemmel kapcsolatosak. Következésképpen a Btké. rendelkezéseinek a közkegyelemre történõ vonatkoztatása meg nem engedhetõ kiterjesztõ jogértelmezést jelent. Emiatt pedig az 1. pontban írt legfelsõbb bírósági végzés — és értelemszerûen a BH 1999/542. számú eseti döntés is — indokainál fogva téves. A mentesítés anyagi jogi szabályainak törvényi értelmezésébõl az elõbbieken túlmenõen még az is következik, hogy a Btk. szabályain már kívül esõ, — mentesítést adó — közkegyelem gyakorlása erre irányuló törvényhozói akarat esetén csak külön törvénnyel történhet; ami viszont a Btk. szabályaihoz képest speciális rendelkezéseket tartalmazhat. A speciális rendelkezések pedig a „lex specialis derogat legi generali” elve alapján alkalmazásuk során elsõbbséget élveznek.

Source: https://magyarkozlony.hu/hivatalos-lapok/eebd0be77bc001245556c32a9ae746b5445dbefd/dokumentumok/7d39b84401d48dc6e77aaeb01ab7fdb965d3f0c7/letoltes